**Informationsbrev om**

**Sammenhængende Borgerforløb – Erhvervet Hjerneskade**

Helsingør Kommune vil gerne tilbyde dig en sammenhængende indsats i forhold til din hjerneskade. Den sammenhængende indsats skal gøre det nemmere for dig, når du skal i kontakt med kommunen. Derfor får du én kontaktperson. Det kalder vi *én indgang*. Ligeså snart du starter dit forløb, vil du blive tilknyttet en kontaktperson.

Derudover vil vi tilbyde dig *én samlet plan* for dit rehabiliteringsforløb, som skal gøre det nemmere for dig at have overblik over dit forløb med forskellige tilbud samt dine mål og ønsker for fremtiden.

For at kunne lave én plan har vi som kommune brug for at samle dine oplysninger på tværs af kommunens centre, samt på tværs af Region (hospital), praktiserende læger og speciallæger. For at kunne det, har vi brug for dit samtykke til, at oplysningerne om indholdet i din sag må udveksles.

Fremadrettet vil din kontakt til Helsingør Kommune være gennem:

**Sammenhængende Borgerforløb (SB) - Hjerneskadeenheden**

**Helsingør Rehabiliterings - & Træningscenter**

**Center for Sundhed og Omsorg**

**Nørrevej 95**

**3070 Snekkersten**

**Telefon: 41 86 83 11**

**Mail: sikkerpost.hjerneskade@helsingor.dk**

Fakta: Helsingør Kommune er frikommune og har derfor fået mulighed for at arbejde helhedsorienteret med sagsbehandling. Du kan læse mere om Helsingør som frikommune på hjemmesiden, [www.helsingor.dk/frikommune](http://www.helsingor.dk/frikommune)

**Kort om reglerne for samtykke**

Kommunen kan med et samtykke videregive oplysninger om personer til andre myndigheder. Dette følger af Forvaltningslovens § 28. Efter samme bestemmelse kan kommunen med samtykke fra borgeren indhente oplysninger fra andre myndigheder.

Kommunen kan med samtykke fra borgeren indhente oplysninger fra andre centre inden for kommunens egen administration i en konkret sag. Dette følger af Forvaltningslovens § 29.

Du har til enhver tid ret til at kende til indhold og journalnotater i din sag og kan rette henvendelse til din sagsbehandler for at opnå indsigt.

Hvis du ikke giver samtykke, kan Helsingør Kommune ikke udarbejde én samlet plan for dit rehabiliteringsforløb. Sagsbehandlingen vil i givet fald forløbe som hidtil.

Du kan til enhver tid tilbagekalde dit samtykke ved at henvende dig til din sagsbehandler.

Kommunen må kun behandle oplysninger om personer, når der behandles en sag hos kommunen. Oplysningerne skal være relevante for sagen.

Helsingør Kommunes databeskyttelsesrådgiver fører tilsyn med, at kommunen overholder EU Databeskyttelsesforordningen om behandling af dine personoplysninger. Du kan kontakte kommunens databeskyttelsesrådgiver via Helsingør Kommunes hjemmeside.

**Samtykkeerklæring**

Navn:

CPR.NR.:

Giver med sin underskrift samtykke til at:

* Kommunen kan indhente og videregive relevante oplysninger på tværs af kommunens fagcentre (Center for Job og Uddannelse, Center for Særlig Social Indsats og Center for Sundhed og Omsorg.
* Relevante oplysninger om din sag kan videregives fra Kommunen eller Regionen (hospitalerne) til din praktiserende læge (egen læge) eller speciallæge (fx neurolog eller øjenlæge) og at oplysninger om din helbredstilstand kan indhentes af Kommunen fra din egen læge eller speciallæge.
* Kommunen kan indhente oplysninger fra arbejdsgiver hvis relevant.
* Kommunen og Regionen (hospitalerne) kan gensidigt udveksle relevante oplysninger om din sag.
* Kommunen og Regionen (hospitalerne) kan videregive relevante oplysninger om din sag til UU-Vejleder (ungdommens uddannelsesvejleder).

Dato:\_\_\_\_\_\_\_\_\_\_\_\_\_\_\_\_

Underskrift: